ส.ธนาคารไทยเว้นค่าธรรมเนียมกดเอทีเอ็มข้ามเขต31ธ.ค.-3ม.ค.
สมาคมธนาคารไทยมีมติ ยกเว้นค่าธรรมเนียมถอนเงินข้ามเขตผ่านตู้เอทีเอ็ม ภายในธนาคารเดียวกัน ระหว่าง 31 ธ.ค. 58- 3 ม.ค. 59
24 ธ.ค. 2558

สมาคมธนาคารไทยมีมติ ยกเว้นค่าธรรมเนียมถอนเงินข้ามเขตผ่านตู้เอทีเอ็ม ภายในธนาคารเดียวกัน ระหว่าง 31 ธ.ค. 58- 3 ม.ค. 59
นายกอบศักดิ์ ดวงดี เลขาธิการสมาคมธนาคารไทย เปิดเผยว่า เพื่อเป็นการสนับสนุนอุตสาหกรรมการท่องเที่ยวของประเทศไทย และการให้ความร่วมมือสนับสนุนมาตรการของรัฐบาล และกระทรวงการท่องเที่ยวและกีฬา ในช่วงวันหยุดเทศกาลปีใหม่ ธนาคารสมาชิกของสมาคมธนาคารไทย ได้มีมติเห็นชอบร่วมกันเสนอให้บริการทางการเงิน ดังต่อไปนี้
1.ยกเว้นค่าธรรมเนียมรายการถอนเงินสดข้ามเขตผ่านเครื่องถอนเงินสดอัตโนมัติ (ATM) ธนาคารเจ้าของบัตร
2.ยกเว้นค่าธรรมเนียมฝากเงินสดข้ามเขตผ่านเครื่องรับฝากเงินสดอัตโนมัติ (CDM) ภายในธนาคารเดียวกัน
โดยให้มีระยะเวลาการยกเว้นค่าธรรมเนียม ตั้งแต่วันที่ 31 ธันวาคม 2558 จนถึง วันที่ 3 มกราคม 2559เวลา 23.00 น.
นอกจากนี้ ธนาคารสมาชิกจะได้จัดเตรียมเงินสดตามแหล่งท่องเที่ยวต่างๆ ทั่วประเทศให้เพียงพอในช่วงวันหยุดเทศกาลดังกล่าว